

***ข่าวประชาสัมพันธ์***

**เอสซีจีชวนทุกคนร่วมดูแลโลกใบนี้ กับ 4 โปรกอล์ฟหญิงระดับโลก**

**ในภาพยนตร์โฆษณา** **ชุด "รักษ์ภูผามหานที"**

จากแนวคิดที่ว่า เราทุกคนล้วนมี “บ้าน” ในรูปแบบของตัวเอง แต่ “บ้านหลังใหญ่ที่สุด” ของเรา ก็คือ “โลกใบนี้” และจากวิกฤติโลกร้อนที่ทวีความรุนแรงยิ่งขึ้นทุกวัน ส่งผลให้บ้านหลังใหญ่นี้กำลังทรุดโทรม แล้วเราทุกคนจะช่วยกันทำอะไรได้บ้าง?

เอสซีจี จึงได้จัดทำภาพยนตร์โฆษณา ชุด "รักษ์ภูผามหานที" ขึ้น โดยชวนนักกอล์ฟหญิงระดับโลกทั้ง 4 คน ได้แก่ เอรียา จุฑานุกาล (โปรเม) โมรียา จุฑานุกาล (โปรโม) อาฒยา ฐิติกุล (โปรจีน) และปาจรีย์ อนันต์นฤการ (โปรเมียว) ที่ต้องห่างบ้านไปแข่งขันในต่างประเทศเป็นระยะเวลานาน ๆ อยู่ตลอดเวลา ให้มาบอกเล่าความคิดถึง ‘บ้าน’ ในมุมมองของแต่ละคน ผ่านการพูดคุยกับชุมชนต้นแบบการจัดการน้ำ ตั้งแต่ต้นน้ำ กลางน้ำ สู่ปลายน้ำ ในพื้นที่โครงการ “รักษ์ภูผามหานที” ของเอสซีจี

ซึ่งนอกจาก “บ้าน” ในความหมายของที่อยู่อาศัย หรือครอบครัวแล้ว ยังหมายถึงป่า ภูเขา แม่น้ำ ทะเล ที่รวมกันเป็น ‘โลกของเรา’ พร้อมชวนให้มาร่วมดูแลโลกใบนี้ในแบบที่ทุกคนทำได้ไปด้วยกัน

ติดตามชมภาพยนตร์โฆษณา ชุด "รักษ์ภูผามหานที" ได้แล้ววันนี้ ทาง YouTube - SCG Channel <https://youtu.be/VfPp3pdegsk> หรือ Facebook Fanpage - SCG : www.facebook.com/SCGofficialpage หรือดูข้อมูลเพิ่มเติมเกี่ยวกับโครงการ "รักษ์ภูผามหานที" ได้ที่ <http://bit.ly/3xURoRH>

**โครงการ “รักษ์ภูผามหานที”**

**โครงการ “รักษ์ภูผามหานที”** ของ เอสซีจี เกิดจากความตั้งใจที่จะถ่ายทอดแนวทางการบริหารจัดการน้ำอย่างยั่งยืนให้ชุมชนเข้าใจ และนำไปปฏิบัติได้อย่างถูกต้อง เหมาะสม พร้อมสร้างการมีส่วนร่วมกับชุมชนเพื่อให้เกิดการพึ่งพาตนเอง สร้างชุมชนเข้มแข็งอย่างยั่งยืน โดยน้อมนำพระราชดำริการบริหารจัดการน้ำของพระบาท  
สมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรรัชกาลที่ 9 มาเป็นแนวทางการดูแลจัดการน้ำให้เหมาะสมกับแต่ละพื้นที่

ตั้งแต่ “**ต้นน้ำ”** ด้วยการฟื้นฟูป่าต้นน้ำ คืนสมดุลระบบนิเวศ ด้วย “ฝายชะลอน้ำ” ช่วยแก้ปัญหาน้ำแล้ง  
น้ำท่วมอย่างเห็นผลจริง ทำให้ป่าที่เคยแห้งแล้งกลับฟื้นคืนความสมดุล ชุมชนมีรายได้เพิ่มขึ้น และต่อยอดด้วยการสร้าง “สระพวง” ระบบการจ่ายน้ำจากที่สูงลงสู่ที่ต่ำ ทำให้สามารถกระจายน้ำได้ทั่วถึงทั้งหมู่บ้าน ชุมชนมีน้ำเพียงพอในการทำเกษตรตลอดทั้งปี

**“กลางน้ำ”** แก้ปัญหาขาดแคลนน้ำด้วย “แก้มลิง” ช่วยให้ชุมชนสามารถบริหารจัดการน้ำ ทั้งการกักเก็บน้ำและกระจายน้ำอย่างเป็นระบบ ช่วยแก้ปัญหาการขาดแคลนน้ำได้เป็นอย่างดี

สู่ **“ปลายน้ำ”** ฟื้นฟูและอนุรักษ์ระบบนิเวศชายฝั่งทะเล ด้วยการปลูก “ป่าโกงกาง” “หญ้าทะเล” และขยายสู่โครงการ “รักษ์ทะเล” เพื่อฟื้นฟูทรัพยากรใต้ท้องทะเลด้วย “บ้านปะการัง” ที่ผลิตจากปูนคาร์บอนต่ำ ด้วยเทคโนโลยีการพิมพ์แบบ 3 มิติ CPAC 3D Printing ขึ้นรูปเป็นวัสดุฐานลงเกาะตัวอ่อนปะการัง สร้างต้นแบบนำร่องการฟื้นฟูทรัพยากรทางทะเล และชายฝั่งของประเทศ ที่มีรูปแบบใกล้เคียงธรรมชาติ พร้อมนำองค์ความรู้ ความเชี่ยวชาญจากพันธมิตร คืนกลับความอุดมสมบูรณ์ให้กับระบบนิเวศ

จากความมุ่งมั่นตั้งใจในการดำเนิน **โครงการ “รักษ์ภูผามหานที”** มากว่า 10 ปี เอสซีจีเชื่อมั่นว่าการบริหารจัดการน้ำตลอดเส้นทางตามแนวพระราชดำริ สามารถช่วยฟื้นฟูระบบนิเวศให้อุดมสมบูรณ์ เป็นประโยชน์ต่อการอุปโภค บริโภค และการเกษตร สานต่อจากชุมชนต้นน้ำ กลางน้ำ ปลายน้ำ ไปยังชุมชนอื่น ๆ เพื่อร่วมขับเคลื่อนความยั่งยืนสู่ประเทศไทย ส่งผลให้ชุมชนเกิดการพัฒนาสู่การมีคุณภาพชีวิตที่ดีขึ้น มีผลผลิตเพิ่ม มีรายได้สูงขึ้น เกิดความเข้มแข็ง และพึ่งพาตนเองได้อย่างยั่งยืน

#รักษ์ภูผามหานที #รักษ์ทะเล #SCG #PassionForBetter #SCG\_ESG #เริ่มด้วยกันเพื่อเราเพื่อโลก